Bremser

Denne artikkelen handler om fluetypen brems. For å se andre betydninger, klikk her

 nesebremser 
 hudbremser 
 magebremser 
 
Bremser (Oestridae), er fluer, som sammen med mygg, utgjør tovingene (Diptera). Brems er en gruppe som omfatter delgruppene nesebremser, hudbremser og magebremser. 

Trolig bare åtte arter i Norge, i verden er det ca. 100 arter.

Utseende 
Brems er fra 8 mm. og opp til ca. 25 mm. De har store øyne, kroppen er gjerne kraftig og er tett hårkledd, og de ligner ellers en bie eller en humle.

Brems har et ekstra scutellum (postscutellum), en  «puteformet» forlengelse på brystets ryggside. Denne kombinasjonen er det bare bremsene og snyltefluene som har.  Hos brems er scutellum og postscutellum av ulik størrelse.  Snyltefluer har et langt mer utviklet postscutellum, mens det vanlige scutellumet er noe redusert, slik at begge blir omtrent like store.

Levevis 
Bremsene spiser ikke som voksne (imago). De er parasitter (rovdyr) i larvestadiet på bestemte pattedyr eller fugler, hvor larvene lever innvendig (endoparasitt). Også noen husdyr er vert for enkelte arter bremser. 

Bremsene har fått sitt navn etter hvilket dyr som er verten.  De parasitterer virveldyr som neshorn, elefanter, hester, esel, sebra, kyr, rein og sau.  

Brems gjennomgår en fullstendig forvandling, med et puppestadium.  Puppen er tønneformet og puppestadiet er i øvre laget, i jorden.

En fryktet flue blant vertsdyrene 
Hester, sauer og rein oppdager ofte bremsene, når de kommer flygende, og prøver å komme seg unna.  Trolig er det en særpreget summing de kjenner igjen.  Dette er grunnen til at rein ofte oppholder seg på snø i fjellet, selv om det kan være bar mark i nærheten.  Bremsene flyr helst ikke innover snø, fordi temperaturen er lavere der.

Bremser finnes i alle verdensdeler og finnes der vertsdyren finnes.  I Norge er de ikke særlig vanlige, og er ikke regnet som et stort problem, bortsett fra reinbremsen, som lever på rein.

Systematisk inndeling / Norske arter 
I nyere systematikk er alle bremser (Oestridae), regnet som en familie, da bestående av flere underfamilier. Disse kan deles inn etter hvor på vertsdyret larven lever som parasitt, nesebremser, magebremser og hudbremser.  Bremser tilhører overfamilien  Oestroidea.  De andre familiene i denne gruppen er Mystacinobiidae, Spyfluer, Kjøttfluer, Skrukketrollfluer og  Snyltefluer.

 Tovinger (Diptera)
 Fluer (Brachycera) 
 Underorden høyere fluer (Cyclorrhapha)
 Gruppe Schizophora  
 Overfamilien Oestroidea  
 Familien Bremser (Oestridae)
 Nesebremser 
 Underfamilien Cephenemyiinae
 Slekten Cephenemyia
 rein-neseflue (reinens nesebrems), Cephenemyia trompe – på rein, i nese og svelg.
 Elgbrems, Cephenemyia ulrichii – på elg
 Cephenemyia stimulator – angriper rådyr, ikke funnet i Norge
 Underfamilien Oestrinae – larvene lever i vertens nese og svelg.
 Slekten Oestrus
 Sauebrems, Oestrus ovis. Saubremsens, larver lever i sauens nesebor. Eggene legges i eller like ved vertens nesebor, og larvene kryper inn i nesen, der den lever.
 7 andre slekter i verden
 Hudbremser 
 Underfamilien Oestromyiinae  – lever på gnagere og pipeharer. Ingen arter i Nord-Europa
 Underfamilien Hypodermatinae – lever på klovdyr
 Slekten Hypoderma Latreille, 1818
 reinbrems, Hypoderma (=Oedemagena) tarandi (Linnaeus, 1758)  - lever på rein
 kubrems, Hypoderma bovis (Linnaeus, 1758)  – lever på storfe, i dag svært sjelden
 liten kubrems, Hypoderma lineatum (Villers, 1789)  – lever på storfe, i dag svært sjelden
 Hypoderma diana Brauer, 1858  – ikke funnet i Norge, på ulike hjortedyr, særlig rådyr, kan også finnes på gemse, sauer og antiloper.
 Slekten Oestroderma
 Slekten Oestromyia
 6 andre slekter i verden
 Magebremser 
 Underfamilien Gasterophilinae  – lever på hester, esel, sebraer og neshorn og har utviklingen (larvene) i magen og tarmen på verten.
 Slekten magebremser Gasterophilus Leach – åtte arter, seks som lever på hester og esler og to på sebraer
 Hestens magebrems eller Hestebrems, Gasterophilus intestinalis
 Gasterophilus haemorrhoidalis
 Gasterophilus inermis
 Gasterophilus nasalis
 Slekten Gyrostigma Brauer  – 3 arter på neshorn
 Gyrostigma rhinocerontis (Hope)  – på afrikanske neshornarter, Spissnesehorn og Stumpnesehorn 
 Gyrostigma conjugens Enderlein – på svart neshorn 
 Gyrostigma sumatrensis Baruer – på Sumatraneshorn
 Underfamilien Cobboldiinae  – på elefanter
 Slekten Cobboldia Brauer  – 4 nålevende og en trolig utdødd art
 Cobboldia russanovi Grunin  – trolig utdødd da den levde på ullhåret mammut
 Slekten Neocuterebra
 Slekten Ruttenia

Referanser

Eksterne lenker 
 
 Encyclopedia.com article (engelskspråklig)
 Bot fly information page including pictures (engelskspråklig)
 "Bug Attack" documentary: includes footage and description of botflies (engelskspråklig)
 A snopes article concerning a botfly infestation (warning: contains grapic medical images (engelskspråklig)
 Schizophora - Tree of life (engelskspråklig)
 Norsk Entomologisk forening – for deg som vil lære mer om insekter.

Fluer
Parasitter